62023CO0488_INF
Digriet tal-Qorti tal-Ġustizzja (Id-Disa’ Awla) tat-12 ta’ Jannar 2024 –[Naniowski] (
i
)
(Kawża C-488/23)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Risposta li tista’ tiġi dedotta kjarament mill-ġurisprudenza – Klawżoli inġusti fil-kuntratti konklużi mal-konsumaturi – Direttiva 93/13/KEE – Artikolu 6(1) u Artikolu 7(1) – Kuntratt ta’ self ipotekarju ddenominat f’munita barranija – Effetti tal-annullament ta’ dan il-kuntratt fl-intier tiegħu – Aġġustament ġudizzjarju tal-ħlas li jikkorrispondi għall-kapital disponibbli”
Protezzjoni tal-konsumaturi – Klawżoli inġusti fil-kuntratti konklużi mal-konsumaturi – Direttiva 93/13. – Konstatazzjoni tan-natura inġusta ta’ klawżola – Portata – Kuntratt ta’ self ipotekarju – Kuntratt li ma jistax jibqa’ fis-seħħ wara t-tneħħija tal-klawżoli inġusti – Annullament ta’ kuntratt – Ġurisprudenza nazzjonali li tippermetti lill-istituzzjoni ta’ kreditu li titlob lill-konsumatur kumpens li jmur lil hinn mir-rimbors tal-kapital imħallas għall-eżekuzzjoni tal-kuntratt kif ukoll mill-ħlas tal-interessi moratorji bir-rata legali – Inammissibbiltà
(Direttiva tal-Kunsill 93/13, Artikoli 6(1) u 7(1))
(ara l-punti 23 sa 25 u d-dispożittiv)
Dispożittiv
L-Artikolu 6(1) u l-Artikolu 7(1) tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur, għandhom jiġu interpretati fis-sens li,
għandhom jiġu interpretati fis-sens li:
fil-kuntest tal-annullament fl-intier tiegħu ta’ kuntratt self ipotekarju, konkluż ma’ konsumatur minn istituzzjoni ta’ kreditu, minħabba li dan il-kuntratt ikun fih klawżoli inġusti li mingħajrhom ma jistax jeżisti, jipprekludu interpretazzjoni ġurisprudenzjali tad-dritt ta’ Stat Membru li skontha dan l-istabbiliment għandu d-dritt li jitlob mingħand dan il-konsumatur, minbarra r-rimbors tas-somom li jikkorrispondu għall-kapital imħallas għall-eżekuzzjoni ta’ dan il-kuntratt u interessi moratorji bir-rata legali mid-data ta’ intimazzjoni, kumpens li jikkonsisti f’aġġustament ġudizzjarju tas-servizz li jikkorrispondi għal dan kapital, fil-każ ta’ bidla sinjifikattiva fil-valur tax-xiri tal-munita kkonċernata wara l-ħlas tal-imsemmi kapital lill-imsemmi konsumatur.
(
i
)	L-isem ta’ din il-kawża huwa fittizju. Dan l-isem ma jikkorrispondi għall-isem reali ta’ ebda waħda mill-partijiet fil-proċedura.